कप्तान :(जियां रीता दे शब्द चेता करा दा होयै) आऊं मनुक्ख नईं.........पशु आं।(रोने आला मूंह् बनांदा ऐ.....पर फी हस्सन लगी पौंदा ऐ) हा....हा....हा !(फ्ही जियां अपनी गै वाजा कोला डरी गेआ होयै।.....ओ किश चिर सक्खनियें 2 नजरें ने कंदे ते छत्ता बल्ल दिक्खदा रौंह्दा ऐ। फी ओ बड़ी मुश्कलें पलंगा परा उट्ठियै कुरसी उप्पर आई बौंह्दा ऐ) आंऊ आदमी नईं.....पशु आं। (हस्सने दी कोशश करदा ऐ खुल्लियै हस्सी नईं सकदा)। पशु !(ओ कुरसी गी अल्मारी आले पासै रेड़न लगी पौंदा ऐ। कुर्सी गी रेड़दे होई ओ बार-बार सामनी कंधा उप्पर लग्गी दियें तस्वीरें बल्ल दिखदा ऐ। फी ओ अल्मारी चा मूंह् बोतला ने लाइयै गट-गट शराब चाढ़दा जंदा ऐ) बीस्ट !( होर शराब पींदा ऐ, ते फी जोरा ने करलांदा ऐ आई...ऐम... ए... बीस्ट... !